કોંગ્રેસ ઉપાધ્યક્ષ રાહુલ ગાંધી શુક્રવારે ગુજરાતના પૂરગ્રસ્ત વિસ્તારોની મુલાકાતે આવ્યા હતા. ત્યાં બનાસકાંઠાના ધાનેરા ખાતે રાહુલ ગાંધીના કાફલા પર પથ્થર ફેંકવામાં આવ્યો હતો. જેના પ્રતિધાત રૂપે કોંગ્રેસ દ્વારા ગુજરાતભરમાં રાજ્યના 33 જિલ્લાઓમાં આજે વિરોધ કરવામાં આવ્યો હતો. ધાનેરા ખાતે અર્જૂન મોઢવાડિયા સહિત અનેક નેતાઓ ધાનેરા એસ ડી એમ કચેરી ખાતે ધારણા પર બેઠા હતા. સાથે જ કોંગ્રેસી કાર્યકર્તાઓએ ધાનેરા પોલીસ મથકની બહાર જ શુક્રવારની આખી રાત વિતાવી હતી.અને ફરિયાદીઓ સામે કડક કલમ લગાવાની માંગ કરી હતી.